पाएं अपने शहर की ताज़ा ख़बरें और फ्री ई-पेपरडाउनलोड करें
अफ़ग़ान अधिकारियों का कहना है कि हेलमंद प्रांत के प्रमुख ज़िले संगिन में लड़ाई में तालिबान के एक कमांडर और 50 लड़ाकों के मारे जाने की ख़बर है.
अफ़ग़ान फ़ौज इस ज़िले को तालिबान के क़ब्ज़े से छुड़ाने में जुटी है और उसकी मदद के लिए अमरीका ने भी दो हवाई हमले किए हैं.
हेलमंद के गवर्नर मिर्ज़ा ख़ान रहीमी का दावा है अफ़ग़ान सेना ने ज़िले पर फिर से अपने नियंत्रण कर लिया है, लेकिन लड़ाई जारी रहने की ख़बरें हैं.
एक सरकारी प्रवक्ता ने कहा कि मारे गए तालिबान कमांडर का नाम मुल्ला नासिर है, जो तालिबान के मुखिया मुल्ला अख़्तर मंसूर के भरोसेमंद क़रीबी रहे हैं.
सामरिक रूप से संगिन का बड़ा महत्व है जहां अफ़ीम की पैदावर बड़े पैमाने पर होती है.
हेलमंद प्रांत तालिबान का एक प्रमुख केंद्र रहा है. पाकिस्तान से नज़दीकी सामरिक रूप से इसे और महत्वपूर्ण बना देती है.
(बीबीसी हिंदी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn